sii st
It also alse joffr anne weduwe everarnds wilen van wynghe voe den rade
vander stad alhier opgedaen heeft dat peter rogghe heur te maegh henr
noch tachter ende van reste van coren rinten sculdich wae drientwintich
mudde en vier mol rogs alse van henren rinten op thof ter elst dwelc
de voirs peter inde prochie van hevle houdende es en oic van reste van
geltrinten op de selve goede xi cronen en xvi stuvs all ter goeder
rekeninghen Ende desgelijcx dat henr oic de voirs peter ongebruyck
en letsel dede aen zeke heur stroebande stroe en mest liggende in tvors
hof ende gecomen vanden goeden ende lande den voirs wilen everarnde va
zijnre patmomien wegen toebehoiren voert yesch de selve weduwt met
der minster cost en moeyten betalinghe te moegen hebben van alsulken xx
cronen alse de voirs peter te hevwairt gehouden es mids zeker tmiacien
alhier gegaen Beghende denghdelic bescheid en vrichtinge tc op
welcke poenten de voirs peter antwdende zeide op dyerste point dat
hij hoopte also vele niet sculdich te wesen en oic en ware hij inde selve
goede niet gevesticht en als hem die geschied wae dair na soude hij
hem inde voirs betalinghe behoirlic moegen vueghen Ende alse vanden
voirs strobanden meste en stroe hoopte hij dat hem die bynnen zijnen
platen bliven souden alse van stroe van zijnen lande gecomen Ende alse
vanden twintich cronen antwde de voirs peter luttel oft met ten ppoiste
Na den welcken de voirs weduwe op dierste zeide dat zij alnoch bereet
wae de voirs vesticheit te doen zo verre de voirs peter de brieve daen
clevende voer oeghen brachte om donderscheit vanden goeden te weten
en de guedinghe daer na te moegen vorden replicende voirt dat tvoirs
mest stroe ende bande gecomen waen van des voirs wilen evarnds ppren
goeden en dat gheerd rogghe die tvoirs hoff ter helichtwynninghen
van peters en evarnds wegen gehouden hadde daf wel de wairheit
clen soude daer toe zij heur gedroeghe Ende desen en meer anden
reden all int langhe aengehoirt zijnde es bijden raide vander stad
te rechte en bescheide overdraghen en den voirs ptien op heden uutgespro
ken dat de voirs peter vanden verloepenen renten der weduwen goeden
moed gecrige oft heur betalinghe oft bewijssenisse doen sal ende dat
hij voirt om zijn vesticheit gevordert te worden alle de brieve die hij
heeft daer aen clevende voer oeghen tsijnre eed sal bringhen en dat
hem dair na de voirs weduwe de guedinghe doen sal Ende dat voirt
tusschen den selven ptien vanden stroe banden en mests beslicht geschien
sal en der weduwen volgen na tcleernisse dat de voirs tsijnre eed daf
tlen sal en ondscheiden van des hij dairaf meer mach gehadt hebben va
evarnds stroe dan van pets gemerct dat hij van beiden zijden daf han
delinge en gebruyck d gehadt heeft Act pntib abobus burgingris
aliis in silio tsbryd mijn ultima